Kaido Kaaberma

Kaido Kaaberma (sündinud 18. novembril 1968 Haapsalus) on eesti epeevehkleja ja vehklemistreener, epeevehklemise maailmameister. 

Sportlasteed alustas Haapsalus, kus aastatel 1977–1980 tegeles purjetamisega. 1980. aastal alustas vehklemistreeninguid Peeter Nelise juhendamisel. 

Kaabermaa on olnud aastaid maailma epeevehklejate tipus (aastal 2000 oli maailma edetabelis kolmas).  

Osalenud olümpiamängudel 1992., 1996. ja 2000. aastal. Parim olümpiatulemus: 1992. aasta Barcelona olümpiamängudel individuaalarvestuse 4. koht. 

Muid saavutusi vehklejana: Eesti parima võistkonna liige (1986, 1996, 1998, 1999, 2001); 1990 Lyoni MM-il NSVL-i epeemeeskonnas pronks; 1991 Budapesti MM-il NSVL-i epeemeeskonnas maailmameister; 1991 Austraalia meister meeste individuaalses epees; 1999 Souli MM-il individuaalne pronks, 2001 Nîmesi MM-il meeskondlik hõbe Eesti koondisega.  

Veebruarist 2009 kuni 2024 oli Kaaberma Eesti Vehklemisliidu peatreener.Jaan Martinson. "Kaabermast sai vehklemisliidu peatreener". Õhtuleht, 14. veebruar 2009 Treenerina on ta osalenud olümpiamängudel aastatel 2016 ja 2021. Tokyo OM-il oli ta olümpiavõitjaks tulnud Eesti epeenaiskonna peatreener.  

Septembris 2006 töötas ta firmas Roi tootmisjuhina.Gunnar Press. "Kaido Kaaberma keeldub MMi tiimivõistlusest". Õhtuleht, 11. september 2006 

Tegevus poliitikas
2009. aasta teisel poolel astus Kaaberma Eesti Reformierakonda."Kaido Kaaberma astus Reformierakonda". Äripäev, 6. september 2009 Tallinna Volikogu liige. 

Ta kandideeris 2023. aasta valimistel Riigikokku, kogus valimisringkonnas nr 3 (Tallinna Mustamäe ja Nõmme linnaosa) 175 häält ega osutunud valituks.

Ta kandideeris 2025. aasta kohaliku omavalitsuste volikogude valimistel Mustamäe linnaosas, sai 90 häält ega osutunud valituks.

Tunnustus
1990 – suurmeister
1992 – Eesti aasta meessportlane
2014 – Eesti Vabariigi spordipreemia (epeenaiskonna treenerite kollektiivile, kuhu kuulusid Kaido Kaaberma, Samuil Kaminski, Viktor Kirpu, Helen Nelis-Naukas ja Natalja Kotova; silmapaistva ja tulemusliku töö eest Eesti kuldse epeenaiskonna ettevalmistamisel vehklemise Euroopa meistrivõistlusteks 2013. aastal)
2021 – Aasta treener"Kaido Kaaberma pälvis aasta treeneri tiitli". ERR sport, 29. detsember 2021

Viited

Välislingid

Kategooria:Eesti vehklejad
Kategooria:Eesti 1992. aasta suveolümpiamängudel
Kategooria:Eesti 1996. aasta suveolümpiamängudel
Kategooria:Eesti 2000. aasta suveolümpiamängudel
Kategooria:Nõukogude Liidu vehklejad
Kategooria:Eesti vehklemistreenerid
Kategooria:Sündinud 1968